ཁོང་ཚོའི་ཟེར་དོན་ལྟར་ན།སེམས་ནད་བཅོས་ཐབས་ལས་འགྲོ་གྲོན་ཆེ་བའི་ནད་གཞི་ཞིག་འཛམ་གླིང་ཐོག་མེད་པ་མ་ཟད་མི་འབོར་མང་ཤོས་ལ་ཁྱབ་ཆེ་ཤོས་ཡིན་པའི་ནད་གཞི་ཡང་སེམས་ནད་རིགས་ཆགས་ཡོད།ཁོང་ཚོའི་རོབ་ཚོད་བྱས་པ་ལྟར་ན་འཛམ་གླིང་ནང་ནར་སོན་པའི་མི་འབོར་ཁྲོད་གསུམ་ཆ་གཅིག་ལ་རིམ་པ་འདྲ་མིན་གྱི་སེམས་ནད་ཡོད་པ་དང༌།ལྷག་པར་དུ་ལོ་ན་རྒན་པའི་ནང་ཚད་གཞི་དེ་བས་མཐོ་བ་བཤད་ཡོད།སྤྱི་ལོ་༢༠༡༠ལོར་དབྱིན་ཡུལ་ཁོ་ནའི་ནང་སེམས་ནད་ཅན་གྱི་ནད་པ་ས་ཡ་བཞི་བཅུ་ཞེ་ལྔ་ཙམ་ཡོད་པ་དང༌།དེ་དག་ཁྲོད་གཙོ་བོ་སེམས་རྒོད་པ།ཡིད་མུགདེ་བཞིན་མཐའ་གཉིས་འཁྲུག་སྐྱོན་སོགས་ཀྱི་སེམས་ནད་ཁག་ཆགས་ཡོད།སྤྱིར་སྨན་རིན་དང་གསོ་ཐབས།དེ་བཞིན་ནད་པ་རང་ཉིད་དང་ནད་གཡོག་བཅས་ཀྱི་དུས་ཚོད་བཅས་ལ་བསམ་ན་འགྲོ་གྲོན་ཆེ་ཤོས་ཡིན་པའི་ནད་གཞི་ཕལ་ཆེ་བ་སེམས་ནད་རིགས་ཆགས་ཡོད།